open-index/open-wikipedia-markdown huggingface dataset:
Antti Seppä

**Antti Seppä** (s. 21. maaliskuuta 1947 Seinäjoki) on suomalainen näyttelijä. Hän on näytellyt muun muassa televisiosarjoissa *[[Reinikainen]]* (1982–1983), *[[Autovaras]]* (1991), *[[Pelastajat_(draamasarja)|Pelastajat]]* (1998) sekä *[[Salatut elämät]]* (2016–2017).

## Ura
Seppä valmistui Suomen Teatterikoulusta 1970. Hän on ollut kiinnitettynä Seinäjoen kaupunginteatterissa 1970–1973, Hämeenlinnan kaupunginteatterissa 1973–1975 ja 1975–2010 eläkkeelle jäämiseensä saakka Tampereen Työväen Teatterissa.

Sepän rooleja ovat muun muassa *[[Täällä Pohjantähden alla]]* III:n Akselin rooli (1977), *Uutterassa aisankannattajassa* Brunon rooli (1977, näytelmissä *Viime kesänä* Shamaninovin roolin (1977) ja *[[Sirkuspelle Hermanni]]* Sirkustarkastajan roolin (1982). Hän on tehnyt myös musiikkiteatteria, ajankohtaista draamaa ja klassikoita. Seppä on vieraillut muun muassa Pyynikin Kesäteatterissa, Seinäjoen kesäteatterissa ja Ilmajoen Musiikkijuhlilla. 

Hän on myös tehnyt televisiotöitä, kuten komediasarjassa *[[Reinikainen]]* konstaapeli Katajan roolin ja MTV3:n saippuasarjassa *[[Salatut elämät]]*, jossa hän esitti Gunnar Mustavaaraa keväästä 2016 vuoden 2017 marraskuuhun, jolloin ilmoitti jäävänsä eläkkeelle. Seppä on näytellyt myös draamasarjassa *[[Pelastajat_(draamasarja)|Pelastajat]]* "Äiteetä". 

Seppä jäi eläkkeelle vuonna 2017.

## Filmografia

## Lähteet

## Aiheesta muualla
*
*
*Kirjatyö
Exile on Coldharbour Lane

**Exile on Coldharbour Lane** on brittiläisen acid house-, blues-, country- ja gospelyhtye Alabama 3:n debyyttialbumi, joka julkaistiin 11. marraskuuta 1997. Albumin kappaleista ”Ain’t Goin’ To Goa”, ”Woke Up This Morning”, ”Speed of the Sound of Loneliness” ja ”Converted” julkaistiin singleinä. ”Woke Up This Morning” tuli tunnetuksi HBO:n suositun *[[Sopranos]]*-draamasarjan tunnusmusiikkina.

## Kappaleet

#
#
#
#
#
#
#
#
#
#
#
#
Sijaisperhe

**Sijaisperheeksi** kutsutaan perhehoitoa tarjoavaa perhettä, johon on lastensuojelullisista syistä sijoitettu perheeseen juridisesti kuulumaton lapsi. Sijaisperhe toimii hoitoa ja huolenpitoa tarvitsevan lapsen kasvu- ja elinympäristönä lapsen biologisen perheen sijaan. 

Sijaishuoltoon päädytään, jos biologiset vanhemmat eivät kykene huolehtimaan lapsestaan riittävällä tasolla. Myös biologiset vanhemmat voivat toivoa lapsen sijoitusta halunaan tarjota lapselle mahdollisuus nykyistä parempaan kasvuympäristöön. Lapselle tarjotaan mahdollisuus tavata biologisia vanhempiaan sijaisperheessä asuessa.  

Sijaisperheen vanhempia koulutetaan järjestämällä heille muun muassa koulutuspäiviä. He myös käyvät asiakaspalavereissa lasten biologisten vanhempien ja lapsen oman sosiaalityöntekijän kanssa. Myös viime käden vastuu ja päätösvalta lapsen hoitoon ja huolenpitoon liittyvissä asioista on lapsen sosiaalityöntekijällä. 

Lapsi voidaan sijoittaa sijaisperheeseen 18- tai 21-vuotiaaksi asti. Tämän jälkeen hän on muiden täysi-ikäisten tavoin vapaa muuttamaan itsenäiseen asumiseen.
Siipipuukasvit

**Siipipuukasvit** eli **dipterokarpuskasvit** (Dipterocarpaceae) on Malvales-lahkoon kuuluva heimo, jossa on 580–680 tropiikissa kasvavaa sademetsien puulajia. Monet lajeista ovat korkeita puita, joiden latvat ovat 40–70 metrissä. Suurimmat yksilöt ovat jopa 85 metriä korkeita.

Heimon lajit ovat merkittäviä puutavarakaupassa. Lajeja tavataan kaikkialla trooppisilla alueilla: Etelä-Amerikassa, Afrikassa, Seychelleillä, Intiassa, Indokiinassa ja Malesiassa. Yleisimmillään siipipuukasveja löytyy Malesian länsiosista. Jotkut lajit ovat nykyään uhanalaisia liika- ja laittomien hakkuiden takia. Puista saadaan puutavaran lisäksi aromaattisia öljyjä, palsamia, pihkaa ja ne ovat vanerin raaka-ainetta.

## Kuvaus
Heimon lajit ovat puita. Ne ovat yleensä ainavihantia, harvoin kausivihantia. Lehdet ovat yksinkertaisia ja asettuneet vuorottaisesti. Lehtien laita on ehyt tai nyhälaitainen. Kukat ovat vaihtelevankokoisissa kukinnoissa. Ne ovat kaksineuvoisia ja säteittäin symmetrisiä. Terälehtiä on viisi. Kukat ovat usein voimakkaasti tuoksuvia. Hedelmä on pähkylä tai kota.

## Suvut ja luokitus
Siipipuukasvien heimo on jaettu kolmeen alaheimoon ja 17 sukuun:
*Monotoideae: 3 sukua ja 30 lajia Afrikasta ja Amazonian alueelta Kolumbiasta.
***[[markiisipuut|Marquesia]]* – markiisipuut
***[[Monotes]]*
***[[Pseudomonotes]]*
*Pakaraimoideae: 1 laji (*[[Pakaraimaea roraimae]]*) Guyanan ylängön alueelta.
***[[Pakaraimaea]]*
*Dipterocarpoideae: 13 sukua ja 470–650 lajia. Levinnyt suurelle alueelle Seychelleiltä Uuteen-Guineaan.
***[[mersawat|Anisoptera]]* – mersawat
***[[Cotylelobium]]*
***[[siipipuut|Dipterocarpus]]* – siipipuut
***[[Dryobalanops]]*
***[[Hopea (suku)|Hopea]]*
***[[Neobalanocarpus]]*
***[[Parashorea]]*
***[[merantipuut|Shorea]]* – merantipuut
***[[Stemonoporus]]*
***[[Upuna]]*
***[[Vateria]]*
***[[Vateriopsis]]*
***[[Vatica]]*

## Kuvia

Image:Gardenology.org-IMG_7060_qsbg11mar.jpg|Siipipuulaji *[[Dipterocarpus costatus]]*
Image:Acharya_Jagadish_Chandra_Bose_Indian_Botanic_Garden_-_Howrah_2011-01-08_9797.JPG|Intianmerantipuu (*Shorea robusta*)
Image:Upuna_borneensis.JPG|*[[Upuna borneensis]]*


## Lähteet
La Peste

**La Peste** on brittiläisen acid house-, blues-, country- ja gospelyhtye Alabama 3:n toinen studioalbumi, joka julkaistiin 24. lokakuuta 2000. Albumin kappaleista "Mansion on the Hill" ja "Wade Into The Water" julkaistiin singlet vuonna 2001.

## Kappaleet

#
#
#
#
#
#
#
#
#
#
#
* Lisäkappale (rajoitetun julkaisun mukana)
#
Järjestelmäarkkitehtuuri

**Järjestelmäarkkitehtuuri** on järjestelmän suunnittelutapa, joka tukee rakenteellisten ominaisuuksien ymmärtämistä.

Erityisesti sillä voidaan tarkoittaa:
* teollisuusjärjestelmän arkkitehtuuria (termin alkuperäinen merkitys)
* IT-järjestelmän arkkitehtuuria
* organisaatiota
* yritysarkkitehtuuria
* projektia

## Lähteet

## Aiheesta muualla
* System Architecture  
* Systems Engineering Guide
Toonstruck

**Toonstruck** on Burst Studiosin kehittämä ja Virgin Interactiven julkaisema seikkailupeli. Peli on julkaistu vuonna  MS-DOSille.

Pelissä Christopher Lloydin esittämä animaattori Drew Blanc ajautuu omaan piirrosmaailmaansa. Peli yhdistää videokuvaa (FMV) ja animoitua ympäristöä.

## Juoni
Drew Blanc on *Fluffy Fluffy Bun Bun Show* -animaatiosarjan alkuperäinen luoja ja animaattori. Sarja on saavuttanut suuren suosion, mutta siinä esiintyvät söpöt, puhuvat jänishahmot ällöttävät häntä. Blancin itsensä arvostama luomus, Flux Wildly, sarkastinen ja näsäviisas purppura olento, ei ole hänen yrityksistään huolimatta saanut omaa ohjelmaansa. Blancin pomo, Sam Schmaltz, antaa hänelle tehtävän kehittää yhtiön menestyssarjaan uuden hahmon seuraavaan aamuun mennessä. Masentunut ja äkillisestä luovuuskatkosta kärsivä taiteilija kuitenkin nukahtaa pian työnsä ääreen. Hän herää varhain aamulla ja huomaa televisionsa olevan päällä, ja *Fluffy Fluffy Bun Bun Show*:n alkavan. Yhtäkkiä Blanc siirtyy kaksiulotteiseen piirrosmaailmaan, jossa asustavat hänen omat luomuksensa. Pian hän tapaa sekä Flux Wildlyn että Fluffyn ja huomaa, että kuvitteellinen paratiisi on turmeltumassa, ja sen aiheuttaa uusi ilkeä hahmo, joka käyttää aseenaan sädettä, joka muuttaa sekä lempeän lapsekkaat maisemat että piirroshahmot synkiksi, vääristyneiksi ja aikuismaisiksi versioiksi itsestään. Blanc saa yhdessä Fluxin kanssa tehtäväkseen etsiä ja pysäyttää ilkimyksen ja palauttaa rauhan ja harmonian maahan. Vastineeksi hän saa turvallisen paluumatkan takaisin omaan maailmaansa.

## Pelaaminen
*Toonstruck* käyttää minimalistista osoita-ja-klikkaa () -käyttöliittymää, missä ainoa jatkuvasti näkyvä käyttöliittymäelementti on "pohjaton säkki" (), jossa säilytetään pelaajan keräämiä esineitä. Osoittimen ikoni vaihtuu kohteesta riippuen valkoisesta hansikkaasta nuoleen.

## Jatko-osa
Pelin julkaisuversio sisältää vain puolet alun perin suunnitellusta materiaalista. Juuri ennen betaversion julkaisua peli puolitettiin. Ylijääneestä materiaalista suunniteltiin pelille jatko-osaa, jota ei kuitenkaan koskaan julkaistu. Joitakin käyttämättömiä taustoja, animaatioita ja kuvia alkuperäisestä pelistä on nähtävillä peliä tehneen animaattorin kotisivuilla.

## Rooleissa

## Lähteet

## Aiheesta muualla
* 
*
Chuck Close

**Chuck Close** (alun perin **Charles Thomas Close**, 5. heinäkuuta 1940 Monroe Washington – 19. elokuuta 2021 Oceanside New York) oli yhdysvaltalainen taidemaalari ja valokuvaaja. Hän oli tunnetuimpia fotorealismin edustajia. Suurin osa Closen töistä on valtavia muotokuvamaalauksia, jotka perustuvat valokuviin. Close maalasi muotokuvia useista kuuluisuuksista, kuten Philip Glassista ja Kate Mossista.

Charles Close syntyi Washington Monroessa 1940. Hänen äitinsä oli pianisti ja hänen isänsä putkimies. Isä kuoli, kun Charles oli 11-vuotias. Charles ei dysleksian takia pärjännyt koulussa, mutta hän piti maalaamisesta jo nuorena. Hän pääsikin opiskelemaan Yalen yliopistoon kuvataiteita ja valmistui maisteriksi vuonna 1964. Samaan aikaan valmistuivat muun muassa Richard Serra ja Jennifer Bartlett.

Close oli tunnettu valtavankokoisista, fotorealistisista omakuvista. Niistä ensimmäinen oli mustavalkoinen vuonna 1968 julkaistu *Big Self-Portrait*. Siinä taiteilija katsoo kohti ”kameraa” hiukset kampaamattomina. Hänellä on paksusankaiset silmälasit, ja palava tupakka roikkuu huulien välistä. Closen tyyli kuitenkin hieman muuttui ajan myötä, ja 1970-luvulla hän alkoi käyttää värejä ja siirtyi tiukasta fotorealismista hieman vapaamuotoisempaan tyyliin.

Close halvaantui vuonna 1988 kaulasta alaspäin etumaisen selkäydinvaltimon tukkiuduttua, mutta hän oppi maalaamaan uudestaan kuukausien kuntoutuksen jälkeen. Hän keksi, että pystyisi työskentelemään vyöttämällä sudin kiinni ranteeseensa. Close sai tunnustusta myös loppuvaiheen töistänsä, ja hän maalasi muun muassa Lou Reedin ja Bill Clintonin muotokuvat.

Close toteutti pikkutarkat työnsä ruudukon avulla. Hän piirsi valokuvan päälle ruudukon ja teki saman ruudukon kankaalle. Sen jälkeen hän kopioi valokuvan maalaukseksi ruutu kerrallaan. Hän oli Yhdysvaltain taiteiden ja kirjallisuuden akatemian jäsen vuodesta 1992, ja hänelle myönnettiin vuonna 2000 National Medal of Arts.

Closella diagnosoitiin vuonna 2013 Alzheimerin tauti ja kaksi vuotta myöhemmin frontotemporaalinen dementia. Hän kuoli elokuussa 2021 sydämen vajaatoimintaan oceansidelaisessa sairaalassa.

## Lähteet
Mikko Yrjönsuuri

**Mikko Yrjönsuuri** (s. 1. helmikuuta 1964 Helsinki) on Jyväskylän yliopiston teoreettisen filosofian professori. Hän väitteli tohtoriksi Helsingin yliopistosta vuonna 1994. Aiemmin Yrjönsuuri on opettanut Uppsalan yliopistossa sekä Helsingin yliopistossa.

Yrjönsuuri on käsitellyt teoksissaan tietoteoriaa, keskiaikaista logiikkaa sekä mielenfilosofiaa. Hän on johtanut René Descartesin teosten suomennostyöryhmää.

Mikko Yrjönsuuren isä oli kouluhallituksen ylijohtaja Yrjö Yrjönsuuri.

## Teoksia
* *Obligationes: 14th Century Logic of Disputational Duties*. *[[Acta Philosophica Fennica]]* 55 (1994)
* 
* 
* 
* *Norms and Modes of Thinking in Descartes*. *Acta Philosophica Fennica* 64 (yhdessä Tuomo Ahon kanssa) (1999)
* *Medieval Formal Logic: Consequences, obligations and insolubles*. New Synthese Historical Library 49 (2001)
* 
* 
* 
* 

## Lähteet

## Aiheesta muualla
* Mikko Yrjönsuuri, Jyväskylän yliopisto.
* Mikko Yrjönsuuri, Mielen historian tutkimusyksikkö, Helsingin yliopisto.
Magdeburgin puolipallot

**Magdeburgin puolipallot** on fysikaalinen koe, jonka saksalainen fyysikko Otto von Guericke kehitti vuonna 1650 osoittaakseen, että luonnossa on mahdollista luoda tyhjiö, ja osoittaakseen ilmanpaineen voimakkuuden. Kokeessa kaksi kuparista puolipalloa liitettiin tiiviisti vastakkain, ja syntyneestä pallosta imettiin ilma pois. Tätä varten von Guericke kehitti maailman ensimmäisen tyhjiöpumpun. Pallon halkaisija oli noin 37 cm (1,2 jalkaa).

Kuuluisin koe järjestettiin 8. toukokuuta 1654, jolloin paikalla oli muun muassa Saksan keisari Ferdinand III. Kokeessa 16 hevosta yritti turhaan vetää puolipalloja erilleen. Myöhemmin von Guericke toisti kokeen muun muassa Saksan valtiopäiville ja Ferdinand III:lle, jolloin 30 hevosta epäonnistui puolipallojen erottamisessa. Vuonna 1656 hän toisti kokeen kotikaupungissaan Magdeburgissa, jonka pormestari hän oli. Tässä kokeessa käytettiin jälleen 16 hevosta. Alkuperäisiä puolipalloja säilytetään Saksalaisessa museossa Münchenissä, ja niistä on tehty pienempiä kopioita fysiikan opetusta varten. Suomessa Magdeburgin puolipallot ovat nähtävissä esimerkiksi sekä Jyväskylän yliopiston tiedemuseon näyttelykeskus Soihdussa että Helsingin yliopistomuseossa.

## Lähteet

## Aiheesta muualla

*Magdeburg Hemispheres  Kenyon College 
*Fysiikan kabinetti Helsingin yliopistomuseo Arppeanum
Eino Kuvaja

**Eino Hjalmar Kuvaja** (17. kesäkuuta 1906 Kuopio – 11. joulukuuta 1975 Kuopio) oli suomalainen sotilas ja Mannerheim-ristin ritari numero 137.

Kuvaja kilpaili talviolympialaisissa Sankt Moritzissa 1928 ja Garmisch-Partenkirchenissa 1936 niiden ohjelmaan epävirallisena lajina kuuluneessa sotilaspartiohiihdossa. Molemmissa kisoissa hän saavutti Suomen nelimiehisen joukkueen jäsenenä hopeaa. Kuvaja toimi myös Puijon Hiihtoseuran puheenjohtajana vuosina 1956–1965 ja seuran hiihtojaoston puheenjohtajana vuosina 1938–1939, 1954–1961, 1953 ja 1962.

Jatkosotaan Kuvaja lähti 2. divisioonaan kuuluneen jalkaväkirykmentti 28:n II pataljoonan (II/JR 28) komentajana toimien siinä tehtävässä vuoden 1941 lopulle. Tämän jälkeen majuri Kuvaja toimi JR 7:n I pataljoonan (I/JR 7) komentajana aina haavoittumiseensa Äyräpäässä 4. heinäkuuta 1944, joka oli myös Mannerheim-ristin myöntämispäivä. Myöntämisperusteissa korostuivat majuri Kuvajan toimet pääaseman ja VT-aseman taisteluissa, joita kuvataan lyhyesti alempana.

Kannaksen suurhyökkäyksen alussa majuri Kuvajan johtama pataljoona taisteli Ohdan etelälohkolla torjuen vihollisen kiivaat hyökkäykset. Perääntyminen aloitettiin vasta, kun venäläisjoukot olivat ohittaneet etelän puolelta pataljoonan asemat ja oikea sivusta oli jäänyt täysin auki. Pataljoona viivytti hyökkääjää muun muassa Tonterissa ja Hartoisissa vetäytyen Siiranmäkeen, jossa majuri Kuvajan johtama pataljoona torjui kolmen vuorokauden ajan puna-armeijan voimakkaita hyökkäyksiä. Siiranmäen taistelun jälkeen pataljoona vetäytyi Äyräpäähän, jossa majuri Kuvaja ehti johtaa pataljoonansa puolustusta runsaan viikon ajan ennen haavoittumistaan. Hänet ylennettiin myöhemmin everstiluutnantiksi.

Jatkosodan aikana kevättalvella 1944 Kuvaja pistäytyi Lapissa hiihtokilpailuissa ja tapasi matkansa aikana myös saksalaisen kenraalieversti Eduard Dietlin. Miehet olivat vanhoja tuttuja jo sotaa edeltäneiltä vuosilta, sillä myös Dietl oli aikoinaan kilpaillut sotilaspartiohiihdossa. Tapaaminen jäi miesten viimeiseksi, sillä Dietl sai surmansa lento-onnettomuudessa Itävallassa samaan aikaan kuin Kuvaja taisteli etulinjassa Karjalankannaksella.

Aktiivipalveluksensa jälkeen Kuvaja toimi muun muassa vakuutustarkastajana. Kuvaja toimi myös Puijon Hiihtäjät r.y:n puheenjohtajana 1954, Puijon Hiihtoseura r.y:n puheenjohtajana vuodesta 1955 ja SVUL:n Pohjois-Savon piirin hiihtojaoston puheenjohtajana 1954 alkaen. Hän toimi myös Sotainvalidien Veljesliiton valtuuskunnan varapuheenjohtajana ja Mannerheim-ristin ritarien säätiön valtuuskunnan elinikäisenä puheenjohtajana.

Eino Kuvaja hukkui kalakaverinsa kanssa heikkoihin jäihin mökkisaarensa edustalle Kallavedellä 11. joulukuuta 1975. Jää petti miesten alta heidän ollessa laskemassa verkkoja Kuopion Lehtosaaren eteläpuolella. Kuopion palokunnan sammakkomiehet löysivät heidät seuraavana päivänä noin 10 metrin syvyydestä läheltä hukkumispaikkaa.

## Lähteet
*

### Viitteet
Vuyisile Mini

**Vuyisile Mini** (1920 Port Elizabeth − 6. marraskuuta 1964 Pretorian keskusvankila) oli eteläafrikkalainen apartheidin vastustaja, ammattiyhdistysaktivisti, laulaja, lauluntekijä ja *[[Umkhonto we Sizwe]]n* jäsen, joka oli yksi ensimmäisistä teloitetuista ANC:n jäsenistä.

Minin isä oli Port Elizabethin sataman satamatyöläinen, joka oli ammattiyhdistysaktivisti. Minin suoritettua peruskoulun hän siirtyi työelämään ja toimi pian täysipäiväisesti ammattiyhdistysliikkeessä organisoijana ja johtajana. Hän sai SACTU:lta tehtäväksi metallisteollisuuden työläisten ammattiliiton organisoimisen ja toimi pian Metallityökäisten liiton sihteerinä. Hän perusti myös Stephen Tobian kanssa Afrikkalaisten rakennustyöläisten ja Port Elizabethin satamatyöläisten liiton.

Vuonna 1951 Mini liittyi ANC:n jäseneksi ja vangittiin vuonna 1952 yhdessä Govan Mbekin kanssa osallisuudesta ANC:n vastarintakampanjaan, kun hän tarkoituksellisesti nousi vain valkoisille tarkoitettuun junaan. Vapauduttuaan vankilasta Mini nousi nopeasti ANC:n hierarkiassa ja valittiin pian Kapmaan ANC:n osaston sihteeriksi. Vuonna 1956 Mini oli yhtenä syytettynä  suuressa maanpetosoikeudenkäynnissä, mutta vapautettiin todisteiden puutteen vuoksi. Vuonna 1960 hänet valittiin SACTU:n Itä-Kapin osaston sihteeriksi.

Mini oli ensimmäisten Umkhonto we Sizween liittyneiden aktivistien joukossa vuonna 1961 ja hänestä tuli Itä-Kapin komentoryhmän jäsen. 10. maaliskuuta 1963 hänet pidätettiin, asetettiin syytteeseen 17:stä šabotaasista ja muista poliittisista rikoksista ja tuomittiin maaliskuussa 1963 kuolemaan huolimatta kansainvälisistä protesteista ja muun muassa YK:n pääsihteeri U Thantin vetoomuksesta. Hänet teloitettiin hirttämällä 6. marraskuuta 1964.

Vuyisile Mini oli myös lahjakas näyttelijä, runoilija ja laulaja, joka muistetaan useista säveltämistään vapautuslauluista, joista tunnetuin on *Pasopa nansi 'ndondemnyama we [[Hendrik Verwoerd|Verwoerd]]* (), jota hän lauloi myös vankilassa ennen teloitustaan.

## Lähteet
Jouko Saksio

**Jouko Saksio** (s. 1964) on oululainen runoilija ja vapaa-ajattelija. Hän sai julkisuutta 1980-luvulla totaalikieltäytyjänä, joka joutui vankilaan ja jonka tasavallan presidentti Mauno Koivisto armahti helmikuussa 1987.

Saksio voitti lavarunouden Suomen mestaruuden vuonna 2006 ja vuonna 2007. Hän edusti Suomea lajin ensimmäisissä maailmanmestaruuskilpailuissa Pariisissa kesäkuussa 2007, jolloin hän selvisi semifinaaliin saakka. Saksio toimii *Oulun Vapaa-ajattelijat ry:n* puheenjohtajana. Hän toimii myös juhlapuhujana uskonnottomissa juhlissa kuten hautajaisissa.

## Lähteet

## Aiheesta muualla
* YLE:n "K-reppu" 11.9.2007 
* Jouko Saksion runoäänitteitä
* http://www.voima.fi/content/view/full/617?PHPSESSID=
* http://www.oyy.fi/fileadmin/Ylkkari/nettitaitto_3-2005.pdf
Forum Virium Helsinki

**Forum Virium Helsinki** on Helsingin kaupungin innovaatioyhtiö, joka kehittää tulevaisuuden kaupunkiratkaisuja yhteistyössä yritysten, tiedeyhteisön ja kaupunkilaisten kanssa. Yhtiön strateginen tavoite on tehdä Helsingistä maailman toimivin älykaupunki. 

Forum Virium Helsingin suurimpia saavutuksia ovat Helsingin kaupungin datan avaaminen, Kalasataman älykaupunginosan kehityksen vauhdittaminen ja itseohjautuvan liikenteen sekä robottibussien pilotointi Helsingissä. Helsingin kaupungin asukkaat osallistuvat palvelujen kehittämiseen. Esimerkiksi Kalasataman asukkaista kolmasosa on osallistunut alueen kokeiluihin, pilotteihin ja kehitystoimintaan. Forum Virium Helsinki on onnistunut lisäämään vajaakäyttöisten tilojen käyttöä Helsingissä älyratkaisuilla.Yhtiön ja Helsingin älykaupunkisaavutuksia on kehunut muun muassa The New York Times.

Vuonna 2005 perustettu Forum Virium Helsinki on Helsingin kaupungin itsenäinen tytäryhtiö, jonka rahoituksesta noin kaksi kolmasosaa tulee Euroopan unionin hankkeista ja kolmasosa kaupungilta. Forum Virium Helsinki on voittoa tavoittelematon osakeyhtiö. Yhtiössä työskentelee hankkeiden määrästä riippuen tyypillisesti noin 60 asiantuntijaa. Forum Viriumin toimitusjohtaja on Mika Malin. 

Forum Virium Helsingin toiminta keskittyy käytännönläheisiin kehityshankkeisiin, joissa pilotoidaan ja kehitetään uusia ratkaisuja ja palveluinnovaatioita vastaamaan tulevaisuuden haasteisiin. Hankkeita toteutetaan seuraavissa ohjelmakokonaisuuksissa: Älyliikenne, älykaupunki ja esineiden internet & data.

## Lähteet

## Aiheesta muualla
*Forum Virium Helsingin verkkosivut.
Sovellusarkkitehtuuri

**Sovellusarkkitehtuuri** kuvaa yrityksen sovellusohjelmien kokonaisuutta yritysarkkitehtuurissa ja miten ne liittyvät toisiinsa yrityksen tai käyttäjien vaatimusten toteuttamisessa. Sovellusarkkitehtuuri kuvaa sovellusten toimintaa väliohjelmiston ja tietokantojen kanssa.

Merkittävä sovellusarkkitehtuuri on palvelukeskeinen arkkitehtuuri (SOA), josta on kehittynyt mikropalveluarkkitehtuuri.

## Lähteet
Integraatioarkkitehtuuri

**Integraatioarkkitehtuuri** kuvaa miten liiketoimintaa tukevien sovellusten joukko jakaa ja välittää tietoa toisilleen. Integraatioarkkitehtuuri kuvaa myös ne periaatteet, joilla sovelluksen liittymät muihin järjestelmiin tai sovelluksiin toteutetaan. Integraatioarkkitehtuuria määriteltäessä otetaan kantaa miten kokonaisuus integroidaan yhtenäisesti, ei vain yksittäisen liittymän integrointiin tapauskohtaisesti.
Andreas Thuronius

**Andreas Thuronius** (alun perin **Waenerus**) (31. lokakuuta 1632 Hämeenkyrö – 8. elokuuta 1665, matkalla Tallinnaan) oli suomalainen luonnontutkija ja filosofi, joka toimi Turun akatemian logiikan ja metafysiikan sekä myöhemmin luonnonopin professorina.

Thuronius toimi kreivi Pietari Brahen yksityissihteerinä vuonna 1655 ja akatemian rehtorina vuosina 1662–1663 ja 1663–1664. Thuronius oli naimisissa Sara Hansintytär Meissnerin kanssa vuodesta 1657.

Thuronius havaitsi vuoden 1644 komeetan. Hän kirjoitti tähtitieteen oppikirjaa vuoden 1660 jälkeen. Se ei kuitenkaan koskaan valmistunut hänen varhaisen 32-vuotiaana tapahtuneen kuolemansa vuoksi.

## Lähteet

## Kirjallisuutta
* Lounela, Jaakko: ”Andreas Thuronius ja logiikan opetuksen alku Turun akatemiassa”. *[[Ajatus (vuosikirja)|Ajatus]]* Fasc. XXXI, 1969.

## Aiheesta muualla
* Andreas Thuroniuksen kirje kreivi Per Brahelle 6. toukokuuta 1665
The Devil’s Rejects

**The Devil’s Rejects** on vuonna 2005 ensi-iltansa saanut kauhuelokuva. Elokuvan ohjasi sekä käsikirjoitti Rob Zombie ja sen pääosissa ovat Bill Moseley, Sid Haig ja Sheri Moon.
*The Devil’s Rejects* on jatko-osa vuoden 2003 elokuvalle *[[House of 1000 Corpses]]*.

Elokuva kertoo sadistisesta Fireflyn perheestä jotka kutsuvat itseään nimellä ”Paholaisen hylkiöt”. Heillä on takanaan synkkä ja pitkä lista murhattuja ja poliisit ovat perheen perässä. Eräänä aamuna Fireflyt heräävät siihen kun poliisit ovat saartaneet heidän talonsa. Tästä alkaa armoton tulitaistelu ja Otis ja Baby pystyvät pakenemaan mutta äiti Firefly pidätetään. Tästä alkaa pakomatka ja pian mukaan lyöttäytyy myös Babyn isä Kapteeni Spaulding.

## Rooleissa

## Aiheesta muualla
* Arvostelu: The Devil's Rejects (elitisti.net)
Vusi Mahlasela

**Vusi Mahlasela** (s. 1965 Pretoria, Etelä-Afrikka) on eteläafrikkalainen laulaja ja lauluntekijä, joka tunnetaan kotimaassaan lempinimellä *The Voice* ().

Mahlasela varttui kuunnellen ihmisten laulua isoäitinsä shebeenissä ja opiskeli itsenäisesti soittamaan kitaraa. Teini-ikäisenä hän aloitti omien laulujen säveltämisen ja sanoittamisen. Vuonna 1981 hän liittyi *Ancestors of Africa* -runoilijaryhmään ja Eteläafrikkalaisten kirjailijoiden kongressiin () vuonna 1988. Hänen musiikissaan on vaikutteita eteläafrikkalaisesta jazzmusiikista ja hän on ilmoittanut chileläisen Victor Jaran keskeisimmäksi vaikutteekseen. Mahlaselan esikoisalbumi *When You Come Back* (1992), joka oli omistettu eteläafrikkalaisille poliittisille pakolaisille, nosti hänet kuuluisuuteen myös Euroopassa ja Pohjois-Amerikassa. Vuonna 2002 Mahlasela esiintyi Lee Hirschin dokumentissa Amandla!: A Revolution in Four-Part Harmony, jossa esiteltiin musiikin roolia maan apartheidin vastaisessa taistelussa.

## Äänitykset

## Lähteet
House of 1000 Corpses

**House of 1000 Corpses** on vuonna 2003 ensi-iltansa saanut yhdysvaltalainen kauhuelokuva, joka on rockmuusikkona tunnetun Rob Zombien esikoisohjaus. Elokuvan pääosia näyttelevät Bill Moseley, Sid Haig ja Sheri Moon Zombie. Elokuvan jatko-osa *[[The Devil’s Rejects]]* ilmestyi kaksi vuotta myöhemmin 2005, ja trilogian kolmas osa * [[3 From Hell]]* vuonna 2019. Molemmat jatko-osat käsikirjoitti ja ohjasi Rob Zombie.

Elokuva on juoneltaan suurelta osin perinteinen yhdysvaltalainen kauhuelokuva ja muistuttaakin paljon vuoden 1974 *[[Texasin moottorisahamurhat (vuoden 1974 elokuva)|Texasin moottorisahamurhat]]* -elokuvaa. Rob Zombie onkin sanonut, että *House of 1000 Corpses* on kunnianosoitus vanhoille yhdysvaltalaisille kauhuelokuville kuten *Texasin moottorisahamurhille*.

Juoni keskittyy ryhmään teini-ikäisiä, jotka matkustavat ympäri maan kirjoittaakseen kirjan omituisista nähtävyyksistä. Kesken matkansa nuoret joutuvat psykoottisen Fireflyn perheen kidnappaamaksi, ja kiduttamaksi.

## Juoni
Elokuva kertoo neljästä nuoresta, jotka ajelevat pitkin Texasia metsästäen erikoisia tienvarsinähtävyyksiä. Nuoret päätyvät paikalliselle huolto-asemalle, missä sijaitsee myös Kapteeni Spauldingin (Sid Haig) "The Museum of Monsters & Madmen" ("Hirviöiden ja mielipuolten museo"). Spauldingilta he saavat kuulla paikallisesta legendasta, Dr. Satanista. Nuoret kiinnostuvat Dr. Satanin tarinasta ja lähtevät heti matkaan kuultuaan, että aivan lähellä kasvaa puu, jonka luona Dr. Satan tapettiin. Etsiessään puuta he poimivat matkaansa liftarin (Sheri Moon Zombie). Kesken matkan auton rengas puhkeaa, mutta liftari kertoo asuvansa lähellä ja nuoret päättävät lähteä tämän matkaan. Päästyään perille he saavat tutustua liftarin perheeseen: Fireflyeihin, ”Paholaisen hylkiöihin”.

## Näyttelijät
Kevättä ja syksyä -vuosikirjat

**Kevättä ja syksyä -vuosikirjat** ovat Kiinan samannimisen kauden aikaiset aikakirjat, jotka kattavat noin 250 vuotta aikavälillä 722 eaa.–481 eaa. Vuosikirjat lasketaan yhdeksi kungfutselaisuuden viidestä klassikosta. Vuosikirjat ovat varhaisimmat säilyneet kiinalaiset tekstit, jotka on järjestetty vuosikirjoiksi. Useimmat tutkijat ovat yhtä mieltä siitä, että vuosikirjat perustuvat muinaisen Lu-valtion virallisiin aikakirjoihin tai ovat ne.

Vuosikirjojen oletetaan olevan yhden ihmisen kokoamat, mutta hänen identiteettiään ei tunneta. Muun muassa Mengzi aikoinaan oletti, että Kungfutse itse kirjoitti tekstin, oletettavasti koska vuosikirjat loppuvat äkkinäisesti hieman ennen Kungfutsen kuolemaa. Siitä, että Kungfutse olisi koonnut tekstin, ei kuitenkaan ole mitään todisteita.

Kevättä ja syksyä -vuosikirjat ovat teksteinä hyvin suppeita. Myöhemmin erityisesti taistelevien läänitysvaltioiden kaudella Kiinassa kirjoitettiin monia kommentoivia tekstejä selittämään ja laajentamaan niissä käsiteltyjä aiheita.

Vuosikirjoissa käsitellään muutaman feodaalisen valtion diplomaattisia suhteita, liittoumia, sotilaallisia tapahtumia ja luonnonkatastrofeja.

## Aiheesta muualla

* Chinese Literature – Tietoa kevättä ja syksyä -vuosikirjoista. 
* Kirjoituksia kungfutselaisuudesta: Katkelmia teoksesta Xunzi ja muita kirjoituksia, jakso 13/19: Kevättä ja syksyä – Sinologit Riika-Leena Juntunen, Jyrki Kallio ja Eero Suoranta keskustelevat Kevättä ja syksyä -vuosikirjoista.

## Lähteet
Gossip Girl

**Gossip Girl** on Cecily von Ziegesarin kirjasarjaan perustuva yhdysvaltalainen televisiosarja. Kirjoissa seurataan teini-ikäisen ystäväjoukon elämää New Yorkin varakkaassa Upper East Sidessa. Päähenkilöinä kirjassa ovat Blair Waldorf, Serena Van der Woodsen, Chuck Bass, Nate Archibald ja Dan Humphrey. Sarjaan kuuluu 12 kirjaa, joista ensimmäinen ilmestyi vuonna 2002. Kirjojen pohjalta tehty televisiosarja sai ensiesityksensä yhdysvaltalaisella The CW -kanavalla syyskuussa 2007. Ohjelmasta tehtiin kuusi tuotantokautta ja sarja päättyi 17. joulukuuta 2012.

Gossip Girl televisiosarjassa seurataan rikkaita teinejä New York Upper East Sideltä. He asuvat juoruilun, rikkauksien ja draaman keskellä samalla kun Gossip Girl juorublogiin kirjoitetaan heistä paljastavia juoruja. Sarjassa kaikki menee sekaisin Gossip Girlin paljastuksista, kuka oli kenenkin kanssa, kuka suuteli ketä ja kuka tietää mitäkin.

Suomessa MTV3 esitti sarjan ensimmäisen kauden 18. maaliskuuta – 15. heinäkuuta 2008. Sub esitti toisen kauden 24. maaliskuuta – 25. elokuuta 2009.

Alkuperäiseen sarjaan pohjautuva spin off-sarja *[[Gossip Girl (vuoden 2021 televisiosarja)|Gossip Girl]]* alkoi keväällä 2021. Siinä on mukana eri näyttelijät.

## Kirjat
# Eliittinuoret (Gossip Girl)
# Tiedät, että rakastat minua (You know, You Love Me)
# Kaikki kuuluu minulle (All I Want Is Everything)
# Koska olen sen arvoinen (Because I'm Worth It)
# Pidän siitä juuri noin (I Like It Like That)
# Olet se jonka haluan (You're The One That I Want)
# Kukaan ei tee sitä paremmin (Nobody Does It Better)
# Mikään ei voi pitää meitä yhdessä(Nothing Can Keep Us Together)
# Vain unelmissasi(Only In Your Dreams)
# Voinko valehdella sinulle(Would I Lie To You)
# Älä unohda sitä(Don't You Forget About Me)
# Sen on oltava sinä(It Had To Be You)
# Tulen aina rakastamaan sinua(I Will Always Love You)

## Televisiosarja
### Näyttelijät

### Jaksot

#### Ensimmäinen tuotantokausi (2007–2008)

#### Toinen tuotantokausi (2008–2009)

#### Kolmas tuotantokausi (2009–2010)

#### Neljäs tuotantokausi (2010–2011)

#### Viides tuotantokausi (2011-2012)

#### Kuudes tuotantokausi (2012)

## Lähteet
* 
* CWTV  

### Viitteet
Nigerian naisten jalkapallomaajoukkue

**Nigerian naisten jalkapallomaajoukkue** edustaa Nigeriaa naisten jalkapallon kansainvälisissä otteluissa.

## Olympialaiset

Nigerian maajoukkue sijoittui Sydneyn 2000 olympialaisissa kahdeksanneksi ja Ateenan 2004 olympialaisissa kuudenneksi. Pekingin 2008 olympialaisissa se hävisi kaikki kolme otteluaan: Pohjois-Korealle 0–1, Saksalle 0–1 ja Brasilialle 1–3. Nigerian ainoan maalin teki Perpetua Nkwocha rangaistuspotkusta.

## Maailmanmestaruuskilpailut

Nigeria on ollut mukana kaikissa tähän asti pelatuissa naisten MM-turnauksissa. Vuosien 1991, 1995, 2003, 2011 ja 2015 kisoissa sen pelit päättyivät alkulohkon jälkeen. Vuoden 1999 MM-kisoissa Nigeria sijoittui alkulohkossaan toiseksi. Puolivälierässään Brasiliaa vastaan se nousi puoliajan 0–3-tappiotilanteesta tasoihin mutta hävisi jatkoajalla maalein 3–4.

Vuoden 2007 MM-kisat pelattiin Kiinassa. Nigeria pelasi alkulohkossaan Ruotsin kanssa tasapelin 1–1 mutta hävisi Pohjois-Korealle 0–2 ja Yhdysvalloille 0–1 ja jäi lohkonsa viimeiseksi. Joukkuetta valmensi Ntiero Effiom. Nigerian pelaajista Rita Chikwelu ja MM-turnauksessa joukkueen ainoan maalin tehnyt Cynthia Uwak ovat pelanneet pitkään Suomessa.

Vuoden 2011 MM-kisoissa Saksassa Nigeria hävisi sekä Ranskalle että Saksalle 0–1 ja voitti Kanadan samoin lukemin mutta ei selviytynyt alkulohkosta jatkoon. Nigerian ainoan maalin teki Perpetua Nkwocha.

Vuoden 2015 MM-kisoissa Kanadassa Nigeria pelasi Ruotsin kanssa tasapelin 3–3 mutta hävisi sitten Australialle 0–2 ja Yhdysvalloille 0–1 eikä päässyt alkulohkosta jatkoon. Nigerian maalintekijät olivat Ngozi Okobi, Asisat Oshoala ja Francisca Ordega.

Vuoden 2019 MM-kisoissa Ranskassa Nigeria sijoittui alkulohkossaan kolmanneksi. Se hävisi Norjalle 0–3 ja Ranskalle 0–1 sekä voitti siinä välissä Etelä-Korean 2–0. Puolivälierissä Nigeria hävisi Saksalle 0–3. Asisat Oshoala teki maalin Etelä-Koreaa vastaan ja ottelun toinen maali oli Etelä-Korean oma maali. Nigerian valmentajana toimi ruotsalainen Thomas Dennerby.

## Afrikan-mestaruuskilpailut

Afrikan mestaruusturnauksessa Nigeria oli pitkään voittamaton. Se vei ensimmäiset seitsemän mestaruutta putkeen vuosina 1991, 1995, 1998, 2000, 2002, 2004 ja 2006. Vuoden 2008 turnauksen välierissä se hävisi Päiväntasaajan Guinealle ja sijoittui kolmanneksi voitettuaan pronssiottelussa Kamerunin rangaistuspotkukilpailun jälkeen. Vuonna 2010 Nigeria voitti Päiväntasaajan Guinean finaalissa, ja näin joukkue voitti kahdeksannen maanosamestaruutensa. Vuoden 2012 turnauksen välierissä Nigeria hävisi Etelä-Afrikan tasavallalle 0–1 ja pronssiottelussa Kamerunille samoin lukemin, joten se sijoittui neljänneksi. Vuonna 2014 Nigeria voitti yhdeksännen mestaruutensa voittamalla loppuottelussa Kamerunin 2–0 Nigeria voitti Afrikan-mestaruuden myös vuosina 2016 ja 2018.

## Lähteet
Australian naisten jalkapallomaajoukkue

**Australian naisten jalkapallomaajoukkue** edustaa Australiaa naisten jalkapallon kansainvälisissä otteluissa.

Australian naismaajoukkue on ollut mukana kolmissa olympialaisissa ja seitsemän kertaa MM-kilpailuissa. Vuosien 1995, 1999 ja 2003 MM-kisoissa sen pelit päättyivät alkulohkon jälkeen. Sydneyn 2000 olympialaisissa se sijoittui seitsemänneksi, Ateenan 2004 olympialaisissa viidenneksi ja Rio de Janeiron 2016 olympialaisissa seitsemänneksi.

Vuoden 2007 MM-kisoissa Kiinassa Australia voitti alkulohkossaan Ghanan 4–1 ja pelasi tasapelin 1–1 Norjan kanssa ja 2–2 Kanadan kanssa. Puolivälierässä Brasiliaa vastaan Australia nousi vielä kahden maalin tappioasemasta tasoihin mutta hävisi lopulta 2–3. Tom Sermannin valmentaman joukkueen maalintekijät turnauksessa olivat neljä maalia tehnyt Lisa De Vanna sekä yhden maalin viimeistelleet Heather Garriock, Sarah Walsh, joukkueen kapteeni Cheryl Salisbury, Collette McCallum ja Lauren Colthorpe.

Vuoden 2011 MM-kisoissa Saksassa Australia hävisi alkulohkossaan Brasilialle 0–1 mutta voitti  Päiväntasaajan Guinean 3–2 ja Norjan 2–1 ja selviytyi puolivälieriin. Kyah Simon teki jatkoonpääsyn ratkaisseessa Norja-ottelussa Australian molemmat maalit. Puolivälierissä Australia hävisi Ruotsille maalein 1–3.

Vuoden 2015 MM-kisoissa Kanadassa Australia hävisi alkulohkossaan Yhdysvalloille 1–3 mutta voitti  Nigerian 2–0, pelasi Ruotsin kanssa tasan 1–1 ja selviytyi neljännesvälieriin. Neljännesvälierissä  Australia voitti Brasilian maalein 1–0. Puolivälierissä Japani oli parempi sen voitettua Australian 1–0.

Vuoden 2019 MM-kisoissa Ranskassa Australia sijoittui alkulohkossaan toiseksi. Se hävisi ensin Italialle 1–2 mutta voitti sitten Brasilian 3–2 ja Kamerunin 4–1. Puolivälierissä Australia hävisi Norjalle rangaistuspotkukilpailussa maalein 1–4 varsinaisen peliajan ja jatkoajan päätyttyä 1–1. Sam Kerr teki turnauksessa viisi maalia, joista neljä Kamerunia vastaan. Muut maalintekijät olivat Caitlin Foord, Chloe Logarzo ja Elise Kellond-Knight, minkä lisäksi Brasilia teki yhden oman maalin. Australian valmentajana toimi Ante Milicic.

Oseanian mestaruuden Australia voitti vuosina 1995, 1998 ja 2003. Aasian mestaruusturnaukseen se on osallistunut vuodesta 2006 lähtien ja sijoittui ensimmäisellä kerralla toiseksi hävittyään loppuottelussa Kiinalle rangaistuspotkukilpailussa. Ensimmäisen Aasian-mestaruutensa Australia voitti vuonna 2010, jolloin se kukisti finaalissa Pohjois-Korean rangaistuspotkukilpailussa 5-4 (1-1 ja.).

Joukkueen virallinen lempinimi on "The Matildas", joka tulee australialaisesta kansanlaulusta "Waltzing Matilda".

## Lähteet
Painin maailmanmestaruuskilpailut 2007

**Vuoden [[2007]] [[painin maailmanmestaruuskilpailut]]** järjestettiin 16.–23. syyskuuta Bakussa, Azerbaidžanissa. Kisojen ohjelmaan kuuluivat kreikkalais-roomalainen paini, vapaapaini ja naispaini.

## Mitalistit
### Kreikkalais-roomalainen paini

### Vapaapaini

### Naisten paini

## Suomen joukkue
### Kreikkalais-roomalainen paini

### Naispaini

## Lähteet
Zuozhuan

**Zuozhuan** (左傳; pinyin: Zuǒzhuàn; Wade-Giles: Tso chuan) on yksi varhaisimmista säilyneistä kiinalaisista historiallisista teksteistä. Se käsittelee muinaisen Kiinan tapahtumia vuodesta 722 eaa. vuoteen 468 eaa. *Zuozhuan*ia on perinteisesti pidetty Zuo Qiumingin Kevättä ja syksyä -vuosikirjojen kommentaarina. Moni tutkija pitää sitä kuitenkin itsenäisenä työnä, joka käsittelee samaa ajanjaksoa ja joka myöhemmin yhdistettiin vuosikirjoihin. Huomattavat nykytutkijat kuten Yang Bojun (楊伯峻) ovat sitä mieltä, että teos koostettiin Taistelevien läänitysvaltioiden aikana, viimeistään 389 eaa.  *Zuozhuan* on yksi tärkeimmistä Kevättä ja syksyä -aikakautta käsittelevistä historiallisista lähteistä.

*Zuozhuan* on ensimmäinen tunnettu teksti, jossa mainitaan kiinalainen wéiqí -lautapeli kappaleessa, joka käsittelee Lun herttua Xiangin 25. hallitusvuotta  (548 eaa.). Teoksessa on yksi varhaisimpia mainintoja ammattimaisen ennustajan suorittamasta kasvojenluvusta.

*Zuozhuania* pidetään *[[Shiji]]n* ohella klassisen kiinalaisen proosan helmenä.  Se toimi sukupolvien ajan kiinalaisten proosankirjoittajien esikuvana.

## Aiheesta muualla

* 春秋左傳 - Chun Qiu Zuo Zhuan - Zuozhuan. 
* The Zuozhuan Digital Concordance - Zuozhuanin digitaalinen hakemisto.
Tibor Márkus

**Tibor Márkus** (s. 10. lokakuuta 1978 Budapest, Unkari) on unkarilainen jalkapalloilija, pelipaikaltaan hyökkääjä. Hän edustaa unkarilaista Szigetszentmiklósi TK -seuraa.

Márkus on pelannut myös Suomessa Rovaniemen Palloseuran riveissä kaudella 2003 ja oli mukana nostamassa joukkuetta Ykkösestä Veikkausliigaan.
## Aiheesta muualla
*Tibor Márkus-magyarfutball.hu
The Grinch

**The Grinch** () on vuonna 2000 ensi-iltansa saanut yhdysvaltalainen komediaelokuva, jonka on ohjannut Ron Howard. Elokuvan pääosassa esiintyy Jim Carrey. Elokuva palkittiin parhaan maskeerauksen Oscar-palkinnolla. Elokuva perustuu lastenkirjailija Dr. Seussin tarinaan.

## Juoni
Elokuva kertoo suurella vuorella asuvasta peikosta, Grinchistä, joka vihaa sydämensä pohjasta joulua. Vuoren juurella sijaitsee kylä, jonka asukkaat kaikki rakastavat joulua, mutta he pelkäävät Grinchiä ja välttävät hänestä puhumista. Pikkuinen Cindy Lou ymmärtää Grinchin vihan joulua kohtaan ja päättää pyytää Grinchiä juhlimaan joulua kylän kanssa.

## Näyttelijät

Suomenkielisen version käänsi Markus Bäckman.

## Lähteet
M/S TransWood

**M/S TransWood** () on ruotsalaisen Rederi AB Transatlanticin omistukseen rekisteröity ro-lo-alus (ro-ro- ja lo-lo-aluksen yhdistelmä). Alus on rakennettu vuonna 2002 Stocznia Gdynia, S.A. -nimisellä telakalla, Gdyniassa, Puolassa. *TransWood* on rekisteröity Ruotsin lipun alle ja sen kotisatama on Skärhamn. 

TransWoodin sisaraluksia ovat M/S TransPine, M/S Finnfighter ja M/S Oranjeborg.

## Käyttöhistoria

Alun perin laivan tilasi suomalainen Palkkiyhtymä. Ennen aluksen luovutusta ruotsalainen B&N kuitenkin osti sen. Luovutus uudelle omistajalle tapahtui toukokuun alussa vuonna 2002. Samalla alus rekisteröitiin Ruotsin lipun alle nimellä *Finnwood*. Kotisatamaksi tuli Skärhamn. Pian luovutuksen jälkeen Finnwood lähti ensimmäiselle matkalleen Suomesta kohti Yhdysvaltoja.

30. kesäkuuta 2003 B&N Finnwood Ltd. osti laivan ja vuokrasi sen B&N Nordsjöfrakt Ab:lle. Kotisatama säilyi Ruotsissa huolimatta uuden omistajan olleen rekisteröitynä Gibraltarille. Vuonna 2005 Finnwood rekisteröitiin Rederi AB Transatlanticin omistukseen. Vuoden 2006 alussa Finnwood oli 1,5 kuukautta Blohm + Vossin telakalla Hampurissa, Saksassa pidennettävänä. 5. elokuuta 2008 alus sai nimen *TransWood*.

## Lähteet

## Aiheesta muualla
*Fakta om Fartyg – M/S Finnwood 
*Transatlantic: TransWood
Aikateríni Vóngoli

**Aikateríni ”Katerína” Vóngoli** (, usein muodossa *Ekateríni Vóggoli*, s. 30. lokakuuta 1970, Lárisa, Kreikka) on kreikkalainen entinen kiekonheittäjä.

Vóngoli sijoittui Sevillan MM-kisoissa 1999 yhdenneksitoista tuloksella 61,00. Seuraavana vuonna Sydneyn olympialaisissa hän oli yhdeksäs heitettyään 61,57. Hän karsiutui Edmontonin MM-kisoissa 2001, mutta Münchenin EM-kisoissa 2002 hän voitti EM-kultaa tuloksella 64,31. Myöhemmin samana vuonna hän heitti yleisurheilun maailmancupissa toiseksi. Vuonna 2003 Vóngoli voitti Kreikan mestaruuden ja Euroopan cupin. Samana vuonna hän voitti MM-pronssia Pariisin MM-kisoissa tuloksella 66,73 sekä heitti kolmanneksi . Seuraavana vuonna hän voitti maansa mestaruuden ja sijoittui kahdeksanneksi sekä Ateenan olympialaisissa että .

Vóngoli pitää ennätyksellään hallussaan kiekonheiton Kreikan ennätystä.

## Ennätykset
* Kiekonheitto: 67,72 (2004)

## Lähteet
Puunjalostusinsinöörit

**Puunjalostusinsinöörit ry (PI)** on biometsäteollisuudessa työskentelevien yliopisto- ja korkeakoulututkinnon suorittaneiden ammattilaisten ja alan yritysten yhdistys. Yhdistyksen tehtävänä on kehittää puunjalostusosaamista, kasvattaa kiinnostusta alaan ja toimia kansainvälisenä suunnannäyttäjänä.

Yhdistyksen jäsenmäärä on noin 2 600. Jäsenkunta koostuu pääasiassa metsäklusterissa työskentelevistä insinööreistä ja noin 40 yrityksestä. joihin kuuluvat kaikki Suomen suurimmat metsäklusteriyritykset. Yhdistys on perustettu vuonna 1914 ja tunnettiin ennen Suomen Paperi-insinöörien Yhdistys ry:nä sekä Paperi-insinöörit ry:nä.

## Lähteet

## Aiheesta muualla

* Puunjalostusinsinöörit ry
* Historia
Johan Wassenius

**Johan Wassenius**, aateloituna **Lagermarck** (10. kesäkuuta 1620/22 Vänersborg &ndash; 1691 Ulvila) oli suomalainen ruotsalaissyntyinen tuomari ja filosofi. Hän toimi jonkin aikaa Turun akatemian filosofian apulaisena, ja käsitteli teoksissaan muun muassa sallittua ja kiellettyä magiaa.

Myöhemmin Wassenius siirtyi oikeuden palvelukseen. Hän toimi Turun hovioikeuden kanneviskaalina vuosina 1650–1662 ja asessorina vuosina 1662–1685, sekä kihlakunnantuomarina eri paikkakunnilla. Wassenius aateloitiin vuonna 1688.

## Lähteet
Rikk Scholvinck

**Rikk Scholvinck** on hollantilainen musiikkialan vaikuttaja, joka on työskennellyt muun muassa tuottajana ja managerina. Schölvinck on toiminut useiden yhtyeiden kiertuemanagerina sekä osana *[[Ozzfest]]*-festivaalikiertueen työryhmää. Hän on työskennellyt aiemmin muun muassa Megadethin sekä Twisted Sisterin kiertuemanagerina ja toiminut myös Lordin kiertuemanagerina.
Ao

**Ao** tai **AO** voi tarkoittaa ainakin seuraavia:

* alempi oikeustutkinto, AO, yliopistotutkinto
* 
* ao, tiibetiläis-burmalainen kieli
* Ao, jumala polynesialaisessa mytologiassa
* aot, kansa Intiassa
* asianomainen, ao., kyseinen
* asunto-oikeus, AO, huoneenvuokrausta koskevia riita-asioita käsittelevä käräjäoikeuden erityiskokoonpano
* 
* *[[Avisa Oslo]]*, AO, norjalainen verkkolehti
* laskuun, a/o, englannin sanoista *account of*, maksutapa.

## Henkilöt
Ao on seuraavan henkilön nimi:

* Takahiro Aō (s. 1984), japanilainen nyrkkeilijä.

## Katso myös
* A&O
Arthur Collier

**Arthur Collier** (12. lokakuuta 1680 &ndash; syyskuu 1732) oli englantilainen filosofi ja teologi. 

Collierin pääteos oli *Clavis Universalis* (1713). Hän esitti samanlaisia idealistisia ajatuksia kuin samaan aikaan elänyt George Berkeley. Näiden kahden ajattelijan välillä ei kuitenkaan vaikuta olleen yhteyksiä. Collier katsoi, että ulkoista oliota vastaavat kuvat olivat ainoa tunnettavissa oleva todellisuus. Aine, joka oli kuvien aikaansaava syy, ei ollut ajateltavissa eikä se siten ollut meille mitään. Ulkoinen maailma ei ollut inhimillisille tarkkailijoille olemassa.

Collier sai vaikutteita René Descartesilta, Nicolas Malebranchelta sekä John Norrisin teoksesta *An Essay Towards the Theory of the Ideal or Intelligible World* (1701), mutta vaikuttaa olleen tietämätön John Locken ajattelusta.

## Teoksia

* Esseen käsikirjoitus, substanssista ja aksidenssista (1712)
* *Clavis Philosophica* (1712)
* *Clavis Universalis* eli *A New Inquiry after Truth, being a Demonstration of the NonExistence or Impossibility of an External World* (1713)
* *A Specimen of True Philosophy* (1730)
* *Logology, or a Treatise on the Logos in Seven Sermons on John 1. 1, 2, 3, 14* (1732)
Linsey Godfrey

**Linsey Godfrey** (s. 25. heinäkuuta 1988 Stuart, Florida, Yhdysvallat) on yhdysvaltalainennäyttelijä. Hän on esittänyt roolia Caroline Spencerinä saippuasarjassa *[[Kauniit ja rohkeat]]*.

## Ura

Hän on näytellyt muun muassa tieteissarjassa *[[Surface]]* (2006). Hänellä oli sarjassa sivurooli yhden päähenkilön tyttöystävänä, mutta NBC lopetti sarjan tuotannon yhden kauden jälkeen. Godfrey ehti esiintyä viidessä jaksossa. Godfrey esittää pääroolia Timothy J. Nelsonin ohjaamassa perhe-elokuvassa *The Assignment*, jonka kuvaukset aloitettiin jo vuonna 2008 ja jonka oli tarkoitus ilmestyä elokuvateattereihin keväällä 2009. Elokuva ilmestyi suoraan DVD:lle joulukuussa 2011.

Keväällä 2012 Godfrey sai roolin *[[Kauniit ja rohkeat]]* -saippuasarjasta, jossa hän näyttelee Caroline Spenceriä, Karen Spencerin tytärtä.

## Yksityiselämä
Kesäkuussa 2006 19-vuotiaalla Godfreyllä todettiin Hodgkinin tauti, josta hän kuitenkin toipui. Tautiin liittyneiden hoitojen vuoksi hän joutui pitämään vuoden tauon näyttemisestä. Parannuttuaan hän esiintyi marraskuussa 2007 rikossarjassa *[[Todistettavasti syyllinen]]* yhden jakson mittaisessa roolissa.

Godfrey seurusteli *[[Tunteita ja tuoksuja|Tunteissa ja tuoksuissa]]* näyttelevän Robert Adamsonin kanssa. Pariskunta sai ensimmäisen lapsensa vuonna 2014. Elokuussa 2015 heidän kerrottiin eronneen.

## Roolit
### Televisiosarjat
* *[[Tunteet pelissä]]* (1 jakso, 2005) – Barbara
* *[[Surface]]* (5 jaksoa, 2006) – Caitlin Blum
* *[[NCIS Rikostutkijat]]* (1 jakso, 2006) – Stephanie Phillips
* *[[Todistettavasti syyllinen]]* (1 jakso, 2007) – Samantha Randall
* *[[Viiden tähden merielämää]]* (1 jakso, 2010) – Willa Fink
* ** (1 jakso, 2011) – Blaire Hawkins
* *[[Waverly Placen velhot]]* (1 jakso, 2011) – Lucy
* *[[Kauniit ja rohkeat]]* (2012-) – Caroline Spencer

### Elokuvat
* *[[The House Bunny]]* (2008) – lyhyt brunette
* *Jack's Family Adventure* (TV-elokuva, 2010) – Charlotte Vickery
* *The Assignment* (2011) – Eliza

## Lähteet

## Aiheesta muualla
*
Myrttikasvit

**Myrttikasvit** (Myrtaceae) on heimo aitokaksisirkkaisten siemenkasvien Myrtales-lahkossa. Myrttikasveja ei tule sekoittaa suomyrttikasveihin eli norkkomyrttikasveihin (Myricaceae), jotka kuuluvat eri lahkoonkin.

Kaikki myrttikasvien heimon lajit ovat puumaisia. Myrttikasvien erikoispiirre on se, että kasvien nila on puuaineen molemmin puolin, eikä pelkästään tämän ulkopuolella. Myrttikasvit ovat ainavihantia. Kukissa on useimmiten viisi terälehteä, mutta monissa suvuissa niitä on vähemmän tai ei ollenkaan. Heteet ovat usein huomiota herättävän värikkäitä ja niitä on lukuisia.

Lajeja myrttikasvien heimossa on ainakin 3&nbsp;000, jotka on jaettu 130–150 sukuun. Myrttikasveja on lukumääräisesti paljon trooppisella ja lauhkeanlämpimällä vyöhykkeellä. Heimon lajit ovat yleisiä useissa maailman monimuotoisuuskeskuksissa. Eukalyptukset (*Eucalyptus*) on hallitseva kasvisuku Australian metsissä.

## Suvut

## Kuvagalleria

 Kuva:Tasmania logging 08 Mighty tree.jpg|Maailman korkein kukkiva kasvi kuningaseukalyptus (*Eucalyptus regnans*).
 Kuva:Purple flower with white tips and bee.jpg|Hunajakaarnamyrtin (*Melaleuca nesophila*) värikäs kukka.
 Kuva:Lophostemon confertus plus limelight gc maranoa email.jpg|*[[Lophostemon confertus]]* Maranoa Gardens -puistossa Melbournessa.


## Lähteet

## Aiheesta muualla
* Suomen Lajitietokeskus: Myrttikasvit (Myrtaceae)
John Norris (filosofi)

**John Norris** (1657–1711) oli englantilainen filosofi ja runoilija. Hän opiskeli Oxfordin yliopistossa, otti pappisvihkimyksen ja toimi maalaisseurakunnan pastorina.

Filosofialtaan Norris oli platonisti, idealisti ja mystikko. Hän oli John Locken filosofian varhaisia vastustajia.

## Teoksia

* *An Idea of Happiness* (1683)
* *Miscellanies* eli *A Collection of Miscellanies, consisting of Poems, Essays, Discourses and Letters* (1687)
* *Theory and Regulation of Love* (1688)
* *Christian Blessedness or Discourses upon the Beatitudes* (hyökkäys Locken teosta *[[An Essay Concerning Human Understanding]]* vastaan, 1690)
* *An Essay toward the Theory of the Ideal or Intelligible World* (1701–4)
* *Discourse concerning the Immortality of the Soul* (1708)
M/S Utö

**M/S Utö** (ent. Eivor, alun perin Baldur, ) on suomalainen yhteysalus, joka liikennöi Saaristomerellä reittiä Pärnäinen–Berghamn–Nötö–Aspö–Jurmo–Utö. 

Aluksen rakensi Islannissa Thorgeir & Ellert -telakka vuonna 1990. Alus liikennöi nimellä **Baldur** vuoteen 2006 saakka Islannin luoteisrannikon yhteysaluksena kotisatamanaan Stykkisholmur. Vuonna 2006 turkulainen Rosita-varustamo osti aluksen ja toi sen Merenkulkulaitoksen kilpailutuksessa voittamalleen Utön reitille. Rosita Oy voitti Utön reitin kilpailutuksen myös vuonna 2016 alkaneeksi kaudeksi, mutta operointi ja alus myytiin vuoden 2018 alusta Saariston Meritie Oy:lle. Keväällä 2020 aluksen päämoottorit vaihdettiin nykyiset päästövaatimukset täyttäviksi. Samalla myös aluksen ravintola ja keittiö saivat uuden ilmeen. Alus sai myös takaisin alkuperäisen nimensä M/S Baldur.

Utön pituus on 39,40 metriä, ja sille mahtuu 19 henkilöautoa ja 195 matkustajaa. Aluksella on ravintola, jossa on A-oikeudet.

19.5.2023 vahvistettiin kauppa, jonka myötä ms Baldur, ms Kökar ja ms Tuuli siirtyvät Suomen Saaristovarustamo Oy:n omistukseen. Kaupan myötä myös Utö-reitin liikennöinnistä vastaaminen siirtyi Suomen Saaristovarustamo Oy:lle.

Yhteysalus Baldur aloitti liikennöin telakoinnin jälkeen 14.6.2023. Telakoinnin yhteydessä vaihdettiin myös aluksen nimi ja uudeksi nimeksi tuli m/s Utö.

## Lähteet

## Aiheesta muualla

* Eivorin tekniset tiedot Fakta om fartyg-sivustolla